Deg unnar n tsekla taqbaylit ass-a nger tamawt i waṭas n ufares tamedyazt, tullisin, ungal, amezgun ... ternuḍ ɣur-sen tasuɣelt yebdan tettaɣ aẓar, anect-a n ufares i d-yettlalen ur d-yekki seg wulac; d ayen ikaden, yella wayen i t-id-yezwaren, meḥsub i as-igan tiɣerɣert. Ilmend n Kamel Bouamara1: deg tilawt, seg taggara n tasut tis XIX d tazwara n tasut tis XX, ḥuzant-tt (tamaziɣt : tutlayt d tsekla) snat n tumanin2 tidelsanin tixatarin, d nutenti i d-yezgan deffir tḍermist-is: azgar ɣer tira d wallalen n teywalt.3 Azgar-a ɣer tira yeslal-d deg tazwara ajerred n tsekla timawt sin teḍfer-d tsekla yuran d asnulfu4.